Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Bowdenhosszak beállítása és méretre vágása: 


Mondok egy megdöbbentő dolgot. A bowdenhosszak a kerékpárok 9996-nál helyből rosszak. Nagyon rosszak. 
Igen, a gyárilag készre szerelt kerékpároknál is. Pedig a kerékpár működésével kapcsolatos érzésekért — mint pl. 
váltás minőség és fékhatás - leginkább a bowdenezés felel. Mi ennek az oka? Nagyon egyszerű. A tömeggyártás 
és az olcsóságra való igény. A bowdenek hosszait az ideális esetben 5 mm (!!!) pontossággal kell belőni. Persze 
ahány váztípus és ahány vázméret, az annyi bowdenhosszt jelent. Ezek szorzata a végeredmény... Mivel a 
gyártók előre szabott hosszúságú bowdenházakkal dolgoznak, így pontosan ennyiféle előre legyártott hosszra 
lenne szükség, mindezeket külön csoportosítva, váztípus, majd vázméret szerint is. Na ez az, amit nem tesz meg 
szinte senki, 1-2 nagy gyártótól vagy egyedi, manufakturális cégtől eltekintve. És ettől rossz a gyári felállás. 
Persze a , rosszt" kezeld a helyén. Működik, tehát a fék fékez, a váltó vált, csak éppen NEM a tudásának 
maximumán, hanem olyan még éppen elfogadható szinten. A gondok nem a legelején kezdődnek, hanem majd 
fél év múlva, ha már kezd használt lenni a rendszer. Nyúlós fékérzet, nem kellően nagy a fékhatás, pontatlan, 
lötyögős váltás, terhelés alatti váltási gondok, stb... 

Pedig a megoldás nem bonyolult, inkább csak pepecselős és idő igényes. Az alábbi kép sorozaton a titánszürke 
bowdenházas kép mutatja majd mindig az ideális felállást, a sárga-fekete pepita bowdenházas a kelleténél 5 
mm-el rövidebb bowdenházzal van szerelve, a kék bowdenházas összeállítás pedig a kelleténél 10 mm-el 
hosszabb összeállítást mutatja. Mindegyiknél elmondjuk, hogy melyik miért rossz. A szürke, ideális állapot 
jellemzője, hogy a lehető legrövidebb hossz mellett törekedni kell rá, hogy a váz bowdenakasztó-szemeinél ne 
legyen éles törés a bowdenházban, ne hajoljon a bowdenház több irányba, hanem lehetőség szerint egy és 
azonos rádiuszú ívet kövessen. 

Sárga-pepita mínusz 5 mm-es bowdenházakkal. A hátsó váltó bowdenháza túl éles szögben jön ki a felső 
szemből és kicsit meg is löttyen a két szem között, mert nem tölti ki a köztük lévő távolságot. Az első váltó 
bowdenháza túl szorosan követi le a felsőcső és a nyeregvázcső alakját, így belekerül még 2 hajlítás oda, ahova 
nem kellene. Kicsit szorosabban jár így a bowdenszál a kelleténél. 

-410 mm-es állapot a kék bowdenházakkal. Már az első váltó bowdenházán is látszik, hogy bekerült a képbe két 
extra, bár még nem túl nagy kanyar, ami fölösleges bowdensúrlódást eredményez. A hátsó váltónál még gázabb 
a helyzet. Itt már egészen határozottan látszik a fölösleges ív. Általában a gyári kerékpárokra ez szokott a 
jellemző leni. 


A hátsó váltó bowdenhosszának ideális íve. Két enyhe hajlítás, de ami a legfontosabb, hogy egyik hajlítási ív 
sem változó rádiuszú, hanem két körívvel le lehetne írni őket. 


Túl rövid bowdenház-hossz a hátsó váltónál. -10 mm már gondot okoz. A nem egyenletes körív miatt a 
bowdenszál nem azonos erősséggel súrlódik a bowdenház belső felületén, így nehezebben jár mintha egyenletes 
lenne körív, ráadásul a bowdenház is asszimetrikusan terhelődik. 


10 mm-el hosszabb a kelleténél. Túl nagy és egyenetlen ív mentén halad a bowdenház. Ez a méret már oldalra 
is tud , lötyögni", könnyebben beleakad bármibe. 

A tökéletes bowdenház-hossz a hátsó V-fékhez. Egyetlen nagyon enyhe körív az egész. Fontos! A V-fék pipa 
irányba forgatható! Nem kell a V-fék karjaival megegyező szögben állnia. Sőt, az a legjobb, ha hozzá igazítod a 
bowdenház becsatlakozás szögéhez. 


Ilyen az ideálistól 10 mm-rel hosszabb bowdenházzal. Ebben az esetben ez még a szódával elmegy kategória, 
bár már így is keletkeznek fölösleges ívek. Ha a V-fék pipa hátrafelé hajlik a V-fék síkjától és nem előrefelé, 
akkor az már gáz, mindenképpen rövidítsd a bowdenházat. 


Az ideális bowdenház-hossz a fejcső körül. Nem túl hosszú, ezért nem lóg be. A bowdenházak hozzá sem érnek 
a felsőcsőhöz, vagy a fejcsőhöz. 


Ugyanez az ideális felállás felülről. Kb. azonos ívek a jobb és a bal oldalon. 


A kormányt 90 fokkal elforgatva sem túl feszes a bowden és nem is gyűrődik a másik oldal túlzottan. 


10-15 mm-rel rövidebb bowdenház már túl rövid. Már abból látszik, hogy van olyan bowdenház, ami felfekszik 
a fejcsövön. 


90 fokot beforgatva már olyan mértékben túlfeszül a bowdenház a bal oldalon, hogy már a fék és váltókarba 
csatlakozásnál is oldalra feszíti az egészet. 


A kicsit hosszú, 4 15 mm-es bowdenház szemre elsőre nem okoz nagy problémát, csak mivel laza, ezért 
hozzáérhet a felsőcsőhöz vagy a fejcsőhöz, így koptatja a váz fényezését, karbon vázaknál akár az alapanyagát 
is... 


90 fokkal beforgatva a bal oldaliak jól állnak, itt a túl hosszú első váltóhoz menő bowdenházzal van a gond, ami 
már elég éles szögben meghajlik. 


Ha sikerült megtalálnod az ideális bowdenház hosszakat, akkor ideje rendbe tenned a bowdenház végeket. Az 
alábbi képen a nyers, bowdenvágóval vágott végeket látod. Tényleg ennyire sz.rul néznek ki. Totál egyenetlen 
ez egész vég, ami azért gond, mert ha így húzod rá a bowdenház-vég sapkát, akkor azt a bowdenház-végek totál 
egyenetlenül fogják terhelni. Gyakran még bele is nyomódnak. A váltás és a fékezés során ezt te úgy fogod 
érezni, hogy nyúlik a bowden, pedig valójában nem. A bowdenszál valójában annyira erős, hogy ha 4 ujjal 
húzod a fékkart, akkor sem tudsz még egy mm nyúlást sem előidézni benne. Egy szál elbírja a teljes 
testtömegedet! A , megnyúlt a bowden" érzés valójában a túl hosszú, ezért rugalmas bowdenház és az 
egyenetlen bowdenház-végek végzáró kupakba nyomódásának ez eredménye. 


Van egy szuper eszköz, amivel mindez elkerülhető. Ez pedig a Dremmel. De bármilyen más márkájú, hasonló 
elven működő kis kézi csiszoló megteszi. Egy dolgod van vele: csiszold össze a bowdenházak végeit. A spirál 
és a hosszanti szálasokat is. A csiszolás közben egy dologra kell csak ügyelned. Ne siess. Ha nagyon tolod neki, 
túlzott mértékben meg fog melegedni, összezsugorodik és megvastagszik a bowdenház műanyag burkolata. Ha 
ez megtörténik, akkor nem fogod tudni ráhúzni a bowdenvégzáró kupakokat. 


Ha ügyesen csiszoltál, sokkal könnyebb dolgod lesz a bowdenházban lévő tefloncső megnyitásával. Egy hegyes 
késsel ez könnyedén megoldható, így könnyebb lesz bedugnod majd a bowdenszálat. Erre a műveletre gyakran 
nincs is szükség, ha tényleg lassan csiszoltál. 


A jó munka gyümölcsét az alábbi képen láthatod. Szerintem megdöbbentő a különbség az összecsiszolt és a 
nyers, vágott felület között. Hidd el, működésben is legalább ekkora lesz a különbség. Sokkal precízebben fog 
működni a váltás és a fékhatás is nőni fog, valamint a visszajelzés is konkrétabb lesz. Mivel levágtad a tökéletes 
hosszúságú bowdenházakat, melyek végeit aztán szépen síkba köszörülted, így mindent megtettél a hibátlan 
bowdenezés érdekében. Már csak némi bowdenkupakra és egy rozsdamentes, köszörült és teflonozott 
bowdenszálra van szükséged a maximális végeredményhez. Elkészültél. 


A bowdenezés hibátlan kivitelezéséhez szükséged lesz egy jó bowdenvágó fogóra. Ezt nem nagyon lehet 
megúszni. A csípő- és harapófogókat inkább kerüld. Mindegyik lapítva vág, ami nem szerencsés bowdenvágás 
közben. A jó hír, hogy egy rendes bowdenvágó fogó örök élet. Én használok 15 éves Jagwire-t is, ami még ma 
is hibátlanul működik. A csiszoló opcionális, bármilyen közepes fordulatú csiszoló megteszi, akár egy 
fúrótokmányba fogható köszörű korong is, vagy valami rezgőcsiszoló. 

Ide kattintva tudsz szerszámot beszerezni a bowdenházak méretre vágásához! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 


Körhátszelet! 
Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


